80 Jordbunden 



De kvælstofholdige Humusstoffer, der opstaar ved Dekompo- 

 sition af Proteinstofferne i Planteresterne i Naturen, er kun i ringe Grad 

 blevet undersøgt. Derimod findes der overordentlig vidtgaaende Under- 

 søgelser over Proteinstoffernes Spaltning ved Fordøjelsesprocessen i den 

 menneskelige og dyriske Tarmkanal, over Proteinstoffernes Forhold ved 

 Kogning med stærke Syrer, ved Smeltning med Alkalier o. lign., alt- 

 sammen Processer, der, selv om de ingenlunde er identiske med de 

 Omdannelser, der foregaar ved Mikroorganismernes Hjælp i Naturen, 

 dog til en vis Grad ogsaa kaster Lys over disse Forhold. Det viser sig 

 herved bl. a., at Aminosyrer spiller en betydelig Rolle blandt disse 

 Destruktionsprodukter af Proteinstofferne. De enkelte foreliggende Under- 

 søgelser af Præparater af russisk „Sortjord" maa siges at stemme godt 

 hermed, da det herved har vist sig, at op til 70" o af Totalkvælstoffet i 

 et Sortjords- Udtræk kunde være bundet som Aminosyrekvælstof ^"). For- 

 bindelser af Ammoniak, Aminer, Amider og Amidosyrer synes ogsaa at 

 kunne forekomme, men Adskillelsesmetoderne for disse Kvælstofforbin- 

 delser er ikke helt paalidelige, naar det drejer sig om Stoffer med saa 

 højt Molekuletal og saa kompliceret en Sammensætning som Humus- 

 stofferne. Naar derimod Kvælstoffet ved Forraadnelsesbakteriernes Ind- 

 virkning er ført ned til Ammoniaksalt, kan man let følge dets videre 

 Omdannelse i Naturen. 



Mikroorganismernes Indflydelse paa Jordbundens Be- 

 standdele. Overgrunden er mange Steder overordentlig rig paa Mi- 

 kroorganismer, navnlig Bakterier og Gærsvampe, der i væsentlig 

 Grad bidrager til at omdanne — bortbrænde og formulde — de orga- 

 niske Bestanddele og ligeledes i visse Retninger har Indflydelse paa 

 Omdannelsen af Jordbundens mineralske Stoffer. Disse Mikroorganis- 

 mers Virkemaade er højst forskellig under forskellige Omstændigheder. 

 Mest fremtrædende er den nedbrydende Virksomhed, hvorved de orga- 

 niske Bestanddele, der paa tidligere omtalte Maader er blevet indblandet 

 i Overgrunden, forvandles til Humus eller endog helt bortbrændes 

 (iltes), saa at store Mængder af organisk Stof stadig forsvinder, idet Be- 

 standdele gaar bort i Luftform (Kulsyre, Kulbrinter, Vand), samtidig med 

 at ny Stofmængder indblandes i Jorden ovenfra. Under andre Betingelser 

 eller ved Virksomhed af andre Former af Mikroorganismer kan der ske 

 en Omdannelse af det organiske Stof, hvorved der skabes Former og 

 Forbindelser, der er særlig modstandsdygtige mod de nedbr>'dende Pro- 

 cesser, saa at de kan holde sig omtrent uforandret i overordentlig lang 



